Tonttu Toljanterin joulupulma

Tonttu Toljanterin joulupulma on Yle TV2:n vuonna 1998 tuottama suomalaisen Teatteri Eurooppa Neljän joulukalenterisarja, joka esitettiin ensimmäisen kerran Yle TV2-kanavalla joulukuussa 1998. Joulukalenteri oli ensimmäinen Tonttu Toljanteri -sarja. Sarja esitettiin uusintana joulukuussa 2004 ja 2012 Yle TV2-kanavalla. Sarja oli niin suosittu, että seuraavana vuonna 1999  tehtiin televisiosarja Tonttu Toljanterin tarinoita. Sarja kuvattiin Survon kartanossa, Jyväskylässä. Tonttu Toljanterin, Joulupukin ja Joulumuorin ensiesiintyminen oli ensimmäisessä jaksossa 1.12.1998.  Himmeli kattoon. 

Lääkäri Letun ensiesiintyminen oli toisessa jaksossa 2.12.1998.  Lääkäri Lettu. Viänäsen ensiesiintyminen oli neljännessä jaksossa 4.12.1998.  Viänäne. Sähkömiestontun ensiesiintyminen oli 9.12.1998 yhdeksännessä jaksossa Lipevä kala. Tietokonepäätteen ensiesiintyminen oli 10.12.1998 kymmenessä jaksossa. Pääte Tonttulaan.

VLMedia julkaisi sarjan DVD:llä 2. marraskuuta 2018. Joulupulma (1998) löytyy myös Tonttu Toljanterin Joulujuhlakokoelmasta.

Juoni 

Tonttu Toljanteri lyö 1.12 vahingossa Joulupukkia tikapuilla päähän ja tämä menettää muistinsa. Toljanteri tekee kaikkensa salatakseen tämän muilta muun muassa tekemällä pukin työt ja käännyttämällä kaikki, jotka ovat menossa tapaamaan pukkia. Toljanteri on myös ihastunut Lääkäri Lettuun, mutta on liian ujo sanoakseen mitään. 24.12 pukin pitäisi lähteä jakamaan lahjoja, mutta pukin muisti ei ole vieläkään palautunut.

Synopsis

1. jakso
Joulupukki päättää kutsua Tonttu Toljanterin henkilökohtaiseksi avustajakseen, ja tästä alkaa Toljanterin joulupulma.

2. jakso
Toljanteri keksii oivan keinon, jolla Pukin muisti saadaan palaamaan. Hän kutsuu paikalle lääkärin - mutta löytyykö apu?

3. jakso
Ennen Joulupukki on pakannut lahjoja, mutta nyt hän tekee päinvastoin. Tonttu Toljanterin joulupulma vain mutkistuu.

4. jakso
Tonttu Toljanterin puutyöt keskeytyvät, kun Tonttulaan saapuu vieras Kuopion osastolta. Tonttu Viänäsellä on tärkeää asiaa Pukille.

5. jakso
Joulukiireiden keskellä Tonttulaan saapuu tarkastuskäynnille Muori. Nyt ovat hyvät neuvot tarpeen, ettei Toljanterin joulupulma paljastu.

6. jakso
Tonttulassakin vietetään itsenäisyyspäivää, mutta hivenen tavallisuudesta poiketen. Parhaansa Toljanteri yrittää.

7. jakso
Lääkäri Lettu saapuu Muorin lähettämänä tarkastuskäynnille. Toljanteri se keinot keksii, miten tästäkin selvitään.

8. jakso
Tonttu Toljanteri kokeilee, saisivatko iloiset leikit Joulupukin muistin palautumaan.

9. jakso
Kuinka onnistuu Toljanterilta lipeväkalan valmistus? Apuun tarvitaan jopa Sähkömiestonttu.

10. jakso
Toljanteri siirtyy nykyaikaan ja tilaa Tonttulaan tietokoneen, mutta onko päätteestä apua Toljanterille?

11. jakso
Kun Tonttulan ovi kolahtaa ja sisään astuu Viänänen, syntyy eloa Toljanterin päivään.

12. jakso
Leluosaston töitä pakatessaan Toljanteri liimaa myös itsensä. Tätä ei suositella kokeiltavaksi kotona.

13. jakso
Savua on ilmassa, kun Toljanteri ryhtyy leipomaan.

14. jakso
Lääkäri Lettu saapuu tarkastuskäynnille Tonttulaan, mutta Pukki ei ole paikalla.

15. jakso
Kaiken kiireen keskellä Tonttulan puhelin mykistyy, ja Toljanteri kutsuu paikalle Sähkömiestontun.

16. jakso
Pakatessaan joululahjoja Tonttu Toljanteri keksii loistoidean, miten pukin muistia saadaan virkistettyä. Toljanteri tekee oman muistipelin.

17. jakso
Tonttulan eläimetkin tarvitsevat joululahjoja. Mitä annetaan joululahjaksi koiralle, kissalle, mitä kaipaa lehmä Ammuu? Sitä tiedustelee Toljanteri tietokoneelta.

18. jakso
Viänäne saapuu vierailulle ja pukki on päättänyt urheilla. Miten selviää tilanteesta Tonttu Toljanteri?

19. jakso
Onnistuuko Toljanterilta lanttulaatikon teko, vai ovatko naulat hukassa?

20. jakso
"Itse tehty lahja on paras lahja", sanoo Tonttu Toljanteri.

21. jakso
Tonttulaan tuodaan kuusi sisään, mutta siinäkin hommassa on Toljanterilla omat pulmansa.

22. jakso
Tänään on Tonttulassa tarjolla "uuden aallon musiikkia".

23. jakso
Aika joulupulman ratkaisemiseksi käy vähiin, ja Tonttu Toljanteri ei saa unta.

24. jakso
Miten selviää Toljanteri joulupulmastaan - pääseekö Joulupukki matkaan ajallaan vai joutuuko Toljanteri pukin hommiin?

Näyttelijät (Teatteri Eurooppa Neljä)

Tekijät 
 Käsikirjoitus: Annukka Kiuru
 Ohjaus: Olli Mononen
 Henkilöohjaus: Kunto Ojansivu
 Musiikki: Teatteri Eurooppa Neljä
 Kuvaus: Ari Koski
 Äänisuunnittelu: Antti Siren
 Pukusuunnittelu: Eija-Riitta Alhainen
 Naamiointi: Anu Leppäaho
 Lavastus: Riikka Hakala
 Leikkaus: Hannu Lehtikevari ja Juha Rinnekari
 Tuottaja: Jarmo Oksa
 Tuotanto: Yle Lapset, 1998

Jaksot

Lähteet

1990-luvun televisiosarjat
Tonttu Toljanteri